Lión

**Lión** (en francés: *Lyon*, ), é a terceira cidade máis grande e a segunda área urbana máis grande de Francia. Está situado na confluencia dos ríos Ródano e Saona, a uns 470 km ao sueste de París, 320 km ao norte de Marsella e 56 km ao nordés de Saint-Étienne.

A cidade de Lión propiamente dita tiña unha poboación de 516.092 en 2017 dentro do seu pequeno territorio municipal de 48 km², pero xunto coa súa contorna e suburbios a área metropolitana de Lión tiña unha poboación de 2.323.221 ese mesmo ano a segunda máis poboada de Francia. Lión e 58 municipios suburbanos forman desde 2015 a Metrópole de Lión, unha autoridade metropolitana elixida directamente que agora se encarga da maioría das cuestións urbanas, cunha poboación de 1.385.927 habitantes en 2017. Lión é a  prefectura darexión de Auvernia-Ródano-Alpes e sede do Consello departamental de Ródano (cuxa xurisdición, con todo, xa non se estende sobre a Metrópole de Lión desde 2015).

Antiga capital das Galias na época do Imperio Romano, Lión é a sede dun arcebispado Arquidiocese Católica Romana de Lión cuxo titular leva o título de Primado das Galias. Lión converteuse nun importante centro económico durante o Renacemento. A cidade é recoñecida pola súa cociña e gastronomía, así como polos monumentos históricos e arquitectónicos, como tales, os distritos de Lión vello, Fourvière, Presqu'île e as ladeiras da Croix-Rousse están inscritos na Lista do Patrimonio Mundial da UNESCO. Lión foi historicamente unha zona importante para a produción e tecido de seda. Lión xogou un papel importante na historia do cine, é onde Auguste e Louis Lumière inventaron o cinematógrafo. Tamén é coñecida polo seu festival de luces, a Fête des Lumières, que comeza cada 8 de decembro e dura catro días, o que lle valeu a Lión o título de "Capital das Luces".

Econmicamente, Lión é un centro importante para a banca, así como para as industrias química, farmacéutica e biotecnolóxica. A cidade contén unha importante industria de software con especial atención aos videoxogos, nos últimos anos impulsou un crecente sector de start-ups locais. Lión acolle a sede internacional da Interpol, a Axencia Internacional de Investigación sobre o Cancro, así como de Euronews. Segundo a Globalization and World Rankings Research Institute, Lión considérase unha cidade beta, desde 2018. Ocupou o segundo lugar en Francia e o 40 a nivel mundial na clasificacións de habitabilidade de Mercer en 2019.

## Historia 
Foi fundada no 43 a.C. polos romanos coa designación de *Lugdunum*, era a capital da provincia da Galia. Cidade importante pola forte presenza de industrias e universidades. Aquí realizáronse dous concilios ecuménicos da Igrexa católica: Lión I (1245) e Lión II (1274).

En tempos de Francisco I, nos anos 1535, concedeuse unha licenza a dous comerciantes, Étienne Turquet e Barthélemy Naris, para desenvolver unha sedería en Lión. En 1540, este mesmo rei concede o monopolio da produción de seda francesa a esta cidade.

## Educación 
* EMLYON Business School
* Institut polytechnique des sciences avancées

## Galería de imaxes 

Ficheiro:Au dessus du quartier Saint-Jean.jpg|Barrio medieval e renacentista de Vieux-Lyon
Ficheiro:Façade de l'Hôtel de Ville de Lyon.JPG|O hotel *Ville de Lyon*
Ficheiro:Théâtre des Célestins.jpg|O teatro *les Célestins*.
Ficheiro:Lyon Theatre Romain 20060826.jpg|O teatro galoromano.
Ficheiro:Bas_grande_cote.jpg|Casa renacentista *montée de la Grande Côte*
Ficheiro:Maison des avocats -2.JPG|Casa dos avogados no Vieux-Lyon
Ficheiro:La Tour Rose -1.JPG|La Tour Rose dans le Vieux-Lyon
Ficheiro:Lyon_Tete_d_or_001.jpg|O parque Tête d'Or
Ficheiro:Palais_St_Jean_01852.jpg|Vista nocturna do pazo Saint-Jean e a basílica de Fourvière.
Ficheiro:lyon_la_nuit.jpg|A ponte *Bonaparte* de noite

## Notas 
## Véxase tamén 
### Outros artigos 
* Ceca de Lugdunum
* Lugdunum

### Ligazóns externas 
* Sitio oficial da cidade 
* Lyon City Guide